Publication: Magyar Közlöny
Issue: MK-2007-92 (Year: 2007, Number: 92)
Era: 2004-2010
Section: úgy a beszerzést egyenként a Nemzetbiztonsági Bizottságtól kért engedély alapján a 143/2004. (IV. 29.) Korm. rendelet
Paragraph Index: 669

úgy a beszerzést egyenként a Nemzetbiztonsági Bizottságtól kért engedély alapján a 143/2004. (IV. 29.) Korm. rendelet szerinti követelményeknek megfelelõ piaci szereplõktõl lehet lebonyolítani. 4.5. A területi elosztó telephelyet szolgáltató Az EKG területi csomópontjainak üzemeltetési feltételét biztosító Magyar Államkincstár feladatköre és felelõssége csupán a végpont eszközeinek elhelyezésére és az alapvetõ üzemeltetési feltételek (energia, hõmérséklet, õrzésvédelem) szolgáltatására terjed ki, melyet a MeH és a Magyar Államkincstár között megkötött megállapodás szabályoz. 4.6. EU adminisztrációs tartalomszolgáltató A magyar EKG felhasználóknak az Európai Unióval történõ együttmûködés során szüksége lehet elektronikus kommunikációra, adatcserére. Az EU adminisztrációs tartalomszolgáltató az a partner intézmény, amely a feladathoz kapcsolódóan a magyar EKG felhasználókkal együttmûködik, azoknak adatot küld, illetve tõlük adatot fogad. 4.7. TESTA hálózat Az Európai Unió a tagországokkal egy európai szintû elektronikus hálózatot alakított ki, amely közöttes hálózatként összeköti az egyes európai nemzeti (kormányzati) hálózatokat. Amennyiben egy nemzeti felhasználó intézménynek feladatához kapcsolódóan adatcserére van szüksége valamelyik, az európai adminisztrációhoz tartozó intézménnyel, az EKG-n keresztül kapcsolódhat e hálózathoz. Az EuroDomain hálózat adminisztrációját az Európai Unió IDA (Interchange of Data between Administrations) nevû kezdeményezése látja el, míg a hálózatok csatlakoztatásának technikai megvalósításáért az IDA-TESTA (TransEuropean Services for Telematics between Administrations) szervezet a felelõs. 4.8. Külsõ hálózatok szolgáltatói Külsõ távközlési hálózatok, illetve egyéb – a felhasználókat tekintve – nyílt hálózatok is csatlakozhatnak az EKG-hoz. A külsõ (nem kormányzati) hálózatok csatlakozása egy védett ponton valósul meg.

Source: https://magyarkozlony.hu/hivatalos-lapok/5b2dc95d0a01a88db24cbb4f1fcf6efc8bbaa8cb/dokumentumok/741a931d91fd5f11bc5b2c2426639d30b13076b9/letoltes